Public procurement notice: Contract Notice
Published: 2025-09-15
Buyer: Itä-Uudenmaan hyvinvointialue
Country: FI
Region: FI1B1
Contract type: Supplies
Procedure: Restricted procedure
CPV classification: 33000000 | 33140000: Medical consumables | 33141740 | 33190000 | 33193000
Submission deadline: 2031-12-31
Award criteria: price, quality

Technical requirements: YLEISTÄ
Hankintajärjestelmässä noudatetaan lakia julkisista hankinnoista ja käyttöoikeussopimuksista (1397/2016, hankintalaki). Kyseessä on EU-kynnysarvon ylittävä dynaaminen hankintajärjestelmä (hankintalain 49-52 §).

OSALLISTUMISHAKEMUSTEN KÄSITTELY
Dynaaminen hankintajärjestelmä perustetaan ja sitä täydennetään rajoitetun menettelyn kaltaisella menettelyllä. Hankintajärjestelmä on koko voimassaolonsa ajan avoin kaikille soveltuvuusehdot täyttäville toimittajille. Toimittajat hakeutuvat hankintajärjestelmään jättämällä osallistumishakemuksen hankintailmoituksen ja osallistumispyynnön mukaisesti.

Hankintayksikkö hyväksyy perustamisvaiheessa ja myöhemmin hankintavaiheessa hankintajärjestelmään kaikki ehdokkaat, jotka täyttävät soveltuvuudelle asetetut luokkakohtaiset vaatimukset. Hankintayksikkö ilmoittaa ehdokkaalle hyväksymisestä.

Hankintayksikkö käsittelee osallistumishakemukset seuraavasti: 
• ehdokkaiden soveltuvuuden tarkastus
• soveltuvuustarkastukseen perustuva ehdokkaiden valinta dynaamisen hankintajärjestelmän luokkiin ja
• hankintapäätös ehdokkaan valinnasta ja sen tiedoksi antaminen.

Perustamisvaiheen jälkeen osallistumishakemukset käsitellään 10 työpäivän kuluessa osallistumishakemuksen vastaanottamisesta tai jos hakemus saapuu järjestelmän ollessa suljettuna, rekisterin uudelleen avaamisesta. Hankintayksikkö voi pidentää määräaikaa 15 työpäivään perustellusta syystä. Hankintayksikkö voi pidentää käsittelyaikaa myös, jos hankintajärjestelmän sisällä ei julkaista uusia tarjouspyyntöjä ennen hyväksymistä koskevien päätösten tekemistä.

Dynaaminen hankintajärjestelmä on suljettuna vuosittain heinäkuun ajan ja joulukuun 15. päivän ja tammikuun 15. päivän välisen ajan. Tänä aikana osallistumishakemuksia ei käsitellä eikä tarjouspyyntöjä lähetetä. Hankintajärjestelmän perustamisvaiheen jälkeen käynnistyy hankintavaihe. Hankintavaiheessa hankintayksikkö toteuttaa dynaaminen hankintajärjestelmän sisäisiä kilpailutuksia tarpeensa mukaan. Hankintavaihe kestää hankintajärjestelmän voimassaolon loppuun saakka. Hankintayksikkö määrittelee kussakin hankintajärjestelmän sisäisessä tarjouspyynnössä sisäisen kilpailutuksen kohteen ja muut ehdot.

DYNAAMISEN HANKINTAJÄRJESTELMÄN SISÄISET KILPAILUTUKSET
Sisäiset kilpailutukset toteutetaan Tarjouspalvelun kautta. Dynaamisen hankintajärjestelmän sisäisiin kilpailutuksiin voivat osallistua vain hankintajärjestelmään hyväksytyt toimittajat. Toimittajat jättävät tarjouksensa vastaamalla tarjouspyyntöön sen ehtojen mukaisesti. Tarjouksen voi jättää siinä tai niissä luokissa, joihin toimittaja on hakeutunut ja hyväksytty.

Osana dynaamisen hankintajärjestelmän sisäistä kilpailutusta tai rinnakkaista kilpailutusta voidaan käyttää osallistavaa sähköistä hinta- tai laatukilpailua, joka toteutuu soveltuvin osin hankintalain 44 §:n mukaisesti.

HANKINNAT DYNAAMISEN HANKINTAJÄRJESTELMÄN ULKOPUOLELLA
Hankintayksikkö pyrkii keskittämään luokkien hankinnat tähän dynaamiseen hankintajärjestelmään. Hankintayksiköllä on kuitenkin oikeus tarvittaessa hankkia tuotteita myös dynaamisen hankintajärjestelmän ulkopuolelta, esimerkiksi erillisten kilpailutusten, hankintalain mukaisten suorahankintojen ja jo voimassa olevien sopimusten perusteella.

KÄYTETTÄVÄ KIELI
Hankinta-asiakirjat ovat saatavilla suomen kielellä. Hakemukset on laadittava suomen kielellä, lukuun ottamatta tuotteiden valmistukseen ja jakeluun liittyviä kuvauksia, tuote-esitteitä, sertifikaatteja, todistuksia ja vastaavia, jotka voidaan hyväksyä myös englanninkielisinä.


KESKEISIÄ KÄSITTEITÄ
Ehdokas = Osallistumishakemuksen jättävä toimittaja.
Osallistumishakemus = Toimittajan hakemus tulla hyväksytyksi dynaamiseen hankintajärjestelmään.
Osallistumispyyntö = Tämä asiakirja liitteineen, johon vastaamalla toimittaja voi jättää osallistumishakemuksensa.
Tarjouspyyntö = Hankintayksikkö lähettää hankintajärjestelmän sisäiset tarjouspyynnöt erikseen rekisteriin hyväksytyille toimittajille. Tämä tapahtuu hankintajärjestelmän perustamisvaiheen jälkeen.
Tarjoaja = Dynaamiseen hankintajärjestelmään hyväksytty toimittaja, joka jättää tarjouksen vastaamalla rekisterin sisäiseen tarjouspyyntöön.
Hankinnan kohteena ovat sosiaali- ja terveydenhuollon lääkinnällisen kuntoutuksen apuvälineet sekä niihin liittyvät tarvikkeet ja palvelut.

Tämän dynaamisen hankintajärjestelmän tarkoituksena on mahdollistaa apuvälineiden, niihin kiinteästi liittyvien tarvikkeiden ja palvelujen kustannustehokas hankinta sekä varmistaa niiden saatavuus, valikoiman laajuus sekä kilpailukykyinen hinta ja laatu.

Hankintamenettely on kaksivaiheinen. Päästäkseen jättämään tarjouksia toimittajan on ensin jätettävä osallistumishakemus ja tultava hyväksytyksi hankintajärjestelmään. Tämän jälkeen toimittaja voi tehdä tarjouksia vastaamalla hankintayksikön lähettämään tarjouspyyntöön. Hankintayksikkö toteuttaa jatkossa sisäisiä kilpailutuksia hankintajärjestelmässä tarpeen mukaan. 

Dynaamiseen hankintajärjestelmään voi jättää osallistumishakemuksia koko sen keston ajan. Dynaamiseen hankintajärjestelmään otetaan mukaan kaikki soveltuvuusvaatimukset täyttävät ehdokkaat. Varsinaiset hankinnat tehdään dynaamisen hankintajärjestelmän sisäisillä kilpailutuksilla, joissa kuvataan ja tarkennetaan hankinnan kohde. DPS:n sisäisiin tarjouskilpailuihin ei voi osallistua, ellei toimittajaa ole hyväksytty hankintajärjestelmään.

Osallistumishakemuksen jättäminen ja hankintajärjestelmään hyväksyminen ei velvoita toimittajaa tekemään tarjousta, vaan toimittajat voivat tehdä tarjouksia harkintansa mukaan.

Hankintajärjestelmä on jaettu seuraaviin luokkiin:
Luokka 1 Liikkumisen apuvälineet
Luokka 2 Siirtymisen apuvälineet
Luokka 3 Hygienian apuvälineet
Luokka 4 Kompressio- ja tukituotteet
Luokka 5 Peruukit
Luokka 6 Rintaproteesit
Luokka 7 Proteesit
Luokka 8 Yksilölliset ortopediset apuvälineet
Luokka 9 Sähkösäätöiset sängyt ja painehaavapatjat
Luokka 10 Näkemisen apuvälineet

Osallistumishakemuksen voi jättää yhteen tai useampaan luokkaan ja vastaavasti tarjouksia voi jättää yhteen tai useampaan sisäiseen kilpailutukseen.

Lääkinnällisen kuntoutuksen apuvälineiden dynaaminen hankintajärjestelmä on avoinna 31.12.2031 asti, ellei sitä erillisellä ilmoituksella lyhennetä tai pidennetä. Hankintajärjestelmän sisäiset tarjouskilpailut tehdään järjestelmän voimassa oloaikana. Tarjouskilpailujen määräajat ilmoitetaan erikseen sisäisissä tarjouspyynnöissä. Tilaaja voi jatkaa hankintajärjestelmän voimassaoloa uudella hankintailmoituksella. 

Hankintayksikkö arvioi osallistumispyynnön julkaisuhetkellä dynaamisen hankintajärjestelmän kohteena olevien suunniteltujen hankintojen arvonlisäverottomaksi arvioiduksi määräksi 6 miljoonaa euroa huomioiden kaikki järjestelmässä mahdollisesti tehdyt hankinnat. Arvio on alustava ja perustuu tällä hetkellä tiedossa olevaan hankintatarpeeseen. Hankintayksikkö ei sitoudu mihinkään hankintamääriin tai määräostovelvoitteisiin tällä ilmoituksella.

Hankinnan kohde, ehdot ja voimassaolo on kuvattu tarkemmin liitteessä ”Dynaamisen hankintajärjestelmän periaatteet”.
Asianosaisen on vaadittava hankintaoikaisua 14 päivän kuluessa siitä, kun asianosainen on saanut tiedon hankintayksikön päätöksestä valitusosoituksineen tai muusta hankintamenettelyssä tehdystä ratkaisusta. Vaatimus on esitettävä määräajan viimeisenä päivänä ennen virka- ajan päättymistä.

Valitus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen. Tiedoksisaantipäivää ei lasketa mukaan valitusaikaan.
Valituksen tulee olla perillä valitusajan viimeisenä päivänä ennen markkinaoikeuden virka- ajan päättymistä.
Luokassa 1 liikkumisen apuvälineisiin kuuluvat pystyasennossa tai istuen liikkuvien henkilöiden apuvälineet, kuten rollaattorit, kyynärsauvat ja pyörätuolit sekä liikkumisen apuvälineisiin kuuluvat lisävarusteet kuten erilliset istuintyynyt.

Hankintajärjestelmän kohde on kuvattu tarkemmin osallistumispyynnön liitteessä ”Dynaamisen hankintajärjestelmän periaatteet”. Hankinnan kohde kuvataan tarkemmin kussakin hankintajärjestelmän sisäisessä tarjouspyynnössä.
Luokassa 2 siirtymisen apuvälineitä ovat asiakkaan itsenäiseen tai avustettuun siirtymiseen liittyvät apuvälineet kuten esimerkiksi henkilönostolaitteet ja niihin kuuluvat lisävarusteet kuten tuet ja nostokankaat, nostovyöt, siirtymälaudat. Kohtaan sisältyvät myös seisomatelineet ja korotustyynyt ja vastaavat.

Hankintajärjestelmän kohde on kuvattu tarkemmin osallistumispyynnön liitteessä ”Dynaamisen hankintajärjestelmän periaatteet”. Hankinnan kohde kuvataan tarkemmin kussakin hankintajärjestelmän sisäisessä tarjouspyynnössä.